

# Илдар Халиков Казанда 2015 елда булачак Спортның су төрләре буенча XVI дөнья чемпионатына әзерлек буенча оештыру комитеты утырышын уздырды

*01.07.2014*


Казанда 2015 елда булачак Спортның су төрләре буенча XVI дөнья чемпионатына әзерлек һәм аны уздыру буенча оештыру комитетының утырышы бүген ТР Хөкүмәте йортында үтте. Утырышны ТР Премьер-министры Илдар Халиков уздырды.

Утырыш барышында оештыру мәсьәләләре турында фикер алыштылар.


ТР яшьләр эшләре һәм спорт министры урынбасары Хәлил Шәйхетдинов хәбәр иткәнчә, хай-дайвинг буенча FINA Дөнья кубогына тест чаралары Казанда 2014 елның 8-10 августында Казансу елгасында, дөньяның 35 спортчысы катнашында узачак. Ул шулай ук ярышлар кысаларында спорт программасы турында хәбәр итте.


Искә төшерәбез, хай-дайвинг FINA ның XX техник Конгрессында тәкъдим ителгән иде һәм беренче тапкыр, 2013 елда Барселонада Cпортның су төрләре буенча XV дөнья чемпионатыннан башлап, спорт программасына кертелде.


*ТР Президенты матбугат хезмәте, Елена Бритвина. *
Илдар Халиков Казанда 2015 елда булачак Спортның су төрләре буенча XVI дөнья чемпионатына әзерлек буенча оештыру комитеты утырышын уздырды